Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: 2. melléklet a 43/2011. (III. 23.) Korm. rendelethez
Paragraph Index: 348

d) a minta kezelését végzõ laboratórium (ezen a példányon név nem szerepelhet, csak kódszám). 8. A doppingellenõrzés megtagadása vagy elmulasztása A doppingellenõrzés megtagadásának vagy elmulasztásának tényét az erre rendszeresített nyomtatványon és a doppingellenõrzési ûrlapon dokumentálni kell a doppingellenõr, továbbá amennyiben lehetséges a versenyzõ és a választott kísérõ aláírásával együtt. Visszautasítás, a doppingellenõrzés elmulasztása vagy téves, illetve megkésett megjelenés a doppingellenõrzés színhelyén a pozitív vizsgálati eredménnyel azonos elbírálás alá esik. 9. A mintakezelési eljárás 9.1. A laboratóriumba történõ mintaszállítás 9.1.1. A szállítás akkor kezdõdik, amikor a minták és a dokumentáció elhagyják a mintavételi helyiséget, és akkor fejezõdik be, amikor a minták és a mintavételi dokumentáció átvételét a laboratórium visszaigazolja. 9.1.2. A mintákat mindig a WADA által akkreditált vagy a WADA által más módon jóváhagyott laboratóriumba kell szállítani, a HUNADO által engedélyezett szállítási módszerrel, a mintavételi eljárás befejezése utáni lehetõ legkorábbi idõpontban. A mintákat úgy kell szállítani, hogy a minták károsodása lehetõleg elkerülhetõ legyen. A versenyzõ azonosítására alkalmas dokumentumok nem mellékelhetõk a WADA által akkreditált vagy a WADA által más módon jóváhagyott laboratóriumnak küldött mintához vagy dokumentációhoz. A mintákat a nemzetközi követelményeknek, valamint a nemzetközi doppingellenes szervezetek által elfogadott módon, a biztonság szabályainak megfelelõen kell a laboratóriumba küldeni az erre a célra rendszeresített formanyomtatvány kíséretében. A minták átvételét azok megérkezését követõen a laboratóriumban dokumentálni kell. 9.2. A minta tárolása 9.2.1. Amennyiben a minta laboratóriumba történõ azonnali szállítása nem lehetséges, annak megfelelõ tárolásáról a HUNADO-nak kell gondoskodnia. 9.2.2. A minta tárolása során biztosítani kell, hogy a minta a tárolást követõen is alkalmas legyen a laboratóriumi vizsgálatok elvégzésére, és kizárólag a szállítására és tárolására felhatalmazott személyek férhessenek hozzá. 9.3. A laboratóriumi eljárás 9.3.1. Az analízist végzõ laboratóriummal kötött szerzõdése alapján a HUNADO gondoskodik a minta analízisének elvégzésérõl, amely során a nemzetközi követelményeknek megfelelõen biztosítani kell:

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes